**Продължават записванията в обученията по Трансграничния проект на Адвокатските колегии във Видин и Долж**

До 15 октомври 2017г. студенти от правни факултети, адвокати, юрисконсулти, държавни съдебни изпълнители, нотариуси и други лица, завършили висше юридическо образование, работещи или нереализирани на пазара на труда, могат да се възползват от възможностите, които предлага проекта „Трансгранично партньорство за обучение и мобилност на труда в юридическата област“. Проектът се изпълнява от Адвокатските колегии във Видин и Долж и цели да насърчи заетостта и мобилността на работната сила в областта на правото в двата региона, чрез създаване на мрежа от центрове, които ще предоставят обществени информационни услуги и правни консултации.

Целевата група от българска страна ще включва 150 лица, които ще вземат безплатно участие в следните курсове: Трансгранична миграция, Трансгранично трудово право и социална защита; Трансгранично данъчно право; Трансгранично търговско право; Трансгранични регламенти в сферата на транспорта и културното наследство; Трансгранично наказателно право.

Допълнително, в рамките на Проекта, за участниците ще се проведат курсове по румънски език, както и две конференции и съвместни сесии, изпълнени съвместно от двете Адвокатски колегии, целящи предоставяне на еднакви възможности и недискриминация, равни възможности за мъже и жени и устойчиво развитие.

За записването в обученията е необходимо да се попълнят и представят следните документи:

* Три формуляра (могат да се изтеглят от [www.jurisCBP.ro](http://www.jurisCBP.ro) в частта за България), които ще бъдат предоставени на място в **Трансграничен юридически център България**: ул. Цар Александър II, № 19-21, гр.Видин, обл.Видин, пощенски код 3700, тел. +359/094 600 708, fax +359/094 600 708, e-mail vidinjuridicalcentre@gmail.com
* Копие на лична карта с гриф „Вярно с оригинала“
* Копие на диплома за завършено висше образование с гриф „Вярно с оригинала“ или удостоверение от съответния факултет (в оригинал).

Повече информация относно изпълнението на методиката за осъществяване на изследването по проекта може да се намери в сайта на проекта [www.JurisCBP.ro](http://www.JurisCBP.ro), както и в сайта на Адвокатска Колегия Видин или лично в **Трансграничен юридически център България**.

*Проектът се изпълнява по програма INTERREG V-A Румъния-България (финансиран от ЕС и Европейския фонд за регионално развитие), Приоритетна ос 4 Квалифициран и приобщен регион“, Специфичен обект „Насърчаване интеграцията в трансграничната зона по отношение на заетостта и мобилността на работната сила“. Общата стойност на проекта е малко над 430 000 евро, от която финансирането от ЕС е на стойност 365 000 евро, а съфинансирането от националните бюджети на Румъния и България е в размер на близо 56 000 евро. Самоучастието на партньорите по проекта е 8 600 евро.*